Saai die Saad 5 – Liplekker
Vrydag 5 April 2019 Tema: Saai die Saad 5
**** Wanneer mens vandag se tekste lees en jy dink aan die gelykenis, sien ons dat die saad die Woord van God verteenwoordig. Wanneer Heilige Gees jou dring om met iemand te praat, wees gehoorsaam. Wanneer iemand vra " Bid vir my" Moenie dit aanstuur nie, gaan bid.
Pred.11:6 Saai jou saad in die môre, en laat teen die aand jou hand nie rus nie; want jy weet nooit watter een sal geluk nie, hierdie of daardie, en of altwee saam goed sal wees nie.
Gal.6:8 Hy wat in sy vlees saai, sal uit die vlees verderf maai; maar hy wat in die Gees saai, sal uit die Gees die ewige lewe maai.
Jesus verduidelik dat Hy as die Koringkorrel moes sterf sodat Hy ons kon oes. Ons, ek en jy is die vrugte van Sy oes. Net so moet ons ook self aflê om ander in te nooi Ek en jy sal net soos Jesus die eie-ek en self moet opoffer om Sy woord uit te dra.
Onse Vader wat in die hemele woon, help ons om saaiers van U woord te wees want tyd is besig om uit te loop. Stuur mense oor ons pad maar help ons dan om die regte woorde op die regte tyd te sê. Ek bid vandag vir elkeen op ons poslys onder die letter E Ek vra dat U hulle sal omvou met die lig van U teenwoordigheid en sal voorsien in hulle besondere behoefte soos U weet die beste sal wees tot eer van U Naam. In Jesus se Naam Amen